《暮春仲良伯良世立过访中林有林同集 其二》
明代·李之世

片石枝林景最悭，多缘癖懒卧林间。径来看竹何妨入，偶尔逢林未许还。

水剩矶头堪条砚，月赊台畔半笼山。奚囊蜡屐从兹始，分付閒云莫掩关。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。